**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.05.2025, ora 08.00 – 10.05.2025, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 10.05.2025, ora 07.00**

**RÂURI**

**Debitele au fost în scădere**, exceptând râurile din bazinul Bârladului, bazinul superior şi mijlociu al Prutului, bazinele mijlocii şi inferioare ale râurilor: Someş, Mureş, Moldova, Bistrița, Trotuş, Putna, Buzău, cursul Siretului, cursul superior şi mijlociu al Oltului şi cursurile inferioare ale râurilor: Iza, Tur, Lăpuş, Crişuri, Arieş, Târnave, Bega Veche, Bega, Timiş, Caraş, Nera, Cerna, Jiu şi Ialomița, unde au fost în creştere datorită precipitațiilor căzute în interval şi propagării.

Pe râurile din bazinele hidrografice: Crasna, Barcău, Vedea, Suceava, Rm. Sărat, bazinele mijlocii şi inferioare ale Oltului, Argeşului, bazinul mijlociu al Ialomiței şi pe râurile din Dobrogea, debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari pe râurile din bazinele hidrografice: Someșul Mare, Bistrița, în bazinele superioare ale râurilor: Mureș, Argeş, Buzău și bazinul superior şi mijlociu al Ialomiței, iar mai mici (sub 30%) pe râurile din bazinele hidrografice: Someşul Mic, Crasna, Barcău, Crişul Repede, Lotru, Vedea, Rm. Sărat, Bârlad, Jijia, bazinul mijlociu şi inferior al Buzăului, cursul inferior al Ialomiței, unii afluenții ai Mureşului inferior, Oltului inferior, Argeșului superior.

**A fost în vigoare ATENȚIONAREA HIDROLOGICĂ nr. 19 din 08.05.2025, până la ora 12:00.**

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi, în scădere,** exceptând râurile din bazinul superior şi mijlociu al Prutului, cursul Siretului, cursul mijlociu şi inferior al Mureşului, cursul mijlociu al Oltului şi cursurile inferioare ale râurilor: Someş, Moldova, Bistrița, Trotuş, Putna, Buzău şi Bârlad, unde vor fi în creştere prin propagare.

Pe râurile din bazinele hidrografice: Crasna, Barcău, Vedea, pe cursurile mijlocii şi inferioare ale Argeşului, Ialomiței, cursul inferior al Oltului şi pe râurile din Dobrogea, debitele vor fi relativ staționare.

Sunt posibile creșteri de niveluri și debite pe unele râuri din zonele de deal și de munte din centrul, sudul și estul țării datorită precipitațiilor prognozate.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 09.05.2025 – 10.05.2025 **a fost în creștere,** având valoareade **4100 m3/s**, sub media multianuală a lunii **aprilie (7900 mc/s) și mai (7250 mc/s).**

În aval de Porţile de Fier debitele au fost în creștere pe sectorul Gruia – Corabia și în scădere pe sectorul Tr. Măgurele - Tulcea.

**Debitul la intrarea în ţară (secţiunea Baziaş) va fi în creștere (4400 m3/s).**

 În aval de Porțile de Fier debitele vor fi în creștere pe sectorul Gruia – Giurgiu și în scădere pe sectorul Oltenița - Tulcea.

**2.** **Situația meteorologică în intervalul 09.05.2025, ora 09.00 – 10.05.2025 ora 06.00**

***Administraţia Naţională de Meteorologie (A.N.M.)*** *a emis în data de 09.05.2025, la ora 10:00, atenţionarea meteorologică nr. 46, pentru intervalul 9 mai, ora 10 – 9 mai, ora 20, vizand intensificări ale vântului, pentru centrul și sudul Moldovei. Astfel,*

*- COD GALBEN ATENTIONARE METEO, 1 MESAJ:*

Vineri, în centrul și sudul Moldovei vântul va avea intensificări cu viteze la rafală de 50...60 km/h.

*Notă: temporar vor fi intensificări ale vântului și în restul regiunilor extracarpatice, cu viteze în general de 35...45 km/h, iar pe crestele Carpaților Meridionali și de Curbură vor fi rafale de 60...80 km/h.*

Deasemenea ANM a emis, pentru intervalul 10 mai, ora 3 – 15 mai, ora 10 o INFORMARE Meteo vizand vreme deosebit de rece, brumă, precipitații mixte la munte, pentru toate regiunile (42 prefecturi, TOATE PREFECTURILE). *Astfel,*

În intervalul menționat vremea va fi deosebit de rece, sâmbătă în cea mai mare parte a țării, apoi îndeosebi în jumătatea nordică. Temperaturile maxime vor fi cuprinse, în general, între 11 și 19 grade. Minimele termice vor avea valori între 2 și 10 grade, mai scăzute în Maramureș, estul și sud-estul Transilvaniei, nordul Moldovei și în Dealurile de Vest, unde se va forma brumă.

 La munte, în special la altitudini de peste 1500 m vor fi și precipitații sub formă de lapoviță și ninsoare și local se va depune strat de zăpadă.

*Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*- Către PREFECTURILE JUDEŢELOR: Bacău, Galaţi, Vaslui și Vrancea (4 prefecturi) -COD GALBEN.*

*- Către TOATE PREFECTURILE JUDEŢELOR: Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea și Municipiul Bucureşti (42 prefecturi, TOATE PREFECTURILE) – INFORMARE METEOROLOGICĂ.*

**ÎN ŢARĂ**

**Vremea a fost rece,** chiar deosebit de rece în nord, centru, est și sud-est (abateri negative față de mediile climatologice de 5...11 grade) în condițiile în care în aceste zone au fost înnorări, iar în rest cerul a fost variabil. A plouat slab în Maramureș, local în Moldova, pe alocuri în Transilvania, Oltenia și Muntenia și izolat în Banat și Dobrogea. La munte, la altitudini de peste 1700 m, s-au semnalat precipitații sub formă de lapoviță și ninsoare. Cu totul izolat s-au înregistrat cantități de apă de peste 15 l/mp. Este strat de zăpadă în zona montană înaltă și măsura la ora 21, în platformele stațiilor meteorologice, până la 18 cm în Munții Bucegi. Vântul a suflat slab și moderat, cu ușoare intensificări în Dobrogea, local în Moldova și pe arii restrânse în Oltenia, Muntenia și Transilvania, precum și pe crestele montane (viteze la rafală în general de 45...55 km/h și la altiudini mari în jurul a 70 km/h). Temperaturile maxime au fost cuprinse între 8 grade la Rădăuți și 21 de grade la Apa Neagră, Calafat, Slatina, Turnu Măgurele, Zimnicea, Giurgiu, Videle și Mangalia, iar la ora 6 se înregistrau 0 grade la Satu Mare, Supuru de Jos și Câmpeni și 12 grade la Drobeta Turnu Severin și Mangalia. Pe arii restrânse noaptea s-a format ceață în regiunile vestice, nord-vestice și centrale.

*Observație - de ieri dimineață de la ora 06:00, au fost în vigoare atenționări cod galben pentru fenomene meteorologice periculoase imediate după cum urmează: 1 de către SRPV Constanța și 1 de către CNPM pentru Muntenia.*

**LA BUCUREŞTI**

**Vremea a fost rece pentru această dată.** Cerul a fost variabil ziua și mai mult noros noaptea, iar spre sfârșitul intervalului, în unele cartiere a plouat slab. Vântul a suflat slab și moderat. Temperatura maximă a fost de 18 grade la Afumați și 20 de grade la Filaret și Băneasa, iar la ora 6 se înregistrau 9 grade la Afumați și Băneasa și 10 grade la Filaret.

 **3. Prognoza meteorologică în intervalul 10.05.2025, ora 09.00 – 11.05.2025, ora 09.00**

**ÎN ŢARĂ**

**Vremea va fi deosebit de rece** în cea mai mare parte a țării. Temperaturile maxime se vor încadra între 12 grade în nordul Olteniei și al Munteniei și estul Transilvaniei și 19 grade în sudul Banatului, iar cele minime vor fi cuprinse între -1...0 grade în depresiunile Carpaților Orientali unde se va forma brumă și 10...11 grade pe litoral. Cerul va fi variabil, cu înnorări și ploi, ziua local la munte, pe arii restrânse în Oltenia, Muntenia, Dobrogea și izolat în Transilvania și Moldova și noaptea în nordul țării. La munte, la altitudini în general de peste 1500 m, vor fi și precipitații sub formă de lapoviță și ninsoare. Vântul va sufla slab și moderat, cu ușoare intensificări în zona montană. Izolat vor fi condiții de ceață.

**LA BUCUREŞTI**

**Vremea va deveni deosebit de rece** pentru această dată, astfel că temperatura maximă va fi de 12...13 grade, iar cea minimă de 6...8 grade. Ziua cerul va fi mai mult noros și trecător va ploua slab, apoi va deveni variabil. Vântul va sufla slab și moderat.

1. ***CALITATEA APELOR***
	1. **Pe fluviul Dunărea**

**ANMAP jud. Mehedinti și SGA Mehedinți** inf. că **pe suprafata Fluviului Dunarea (zona PF1-Portile de Fier, zona Grup 6), în data de, 09.05.2025, în jurul orei 12:00, s-au observat irizații de produs petrolier**. Nu se cunoaște poluatorul. Angajatii SC Hidroelectrica SA, au intervenit cu material absorbant. Ulterior pata a fost curățată de pe suprafața apei, nemaifiind observate irizații de către lucrătorii SGA Mehedinți.

* 1. **Pe râurile interioare**

**ABA Prut-Bârlad informează despre o posibilă poluare accidentala cu ape uzate provenind de la o stație de epurare, localizată malul stâng al Acumulării Ezăreni, jud. Iași, produsă în data de, 09.05.2025, orele 20.30.** SGA Iași a trimis o echipă pentru investigații suplimentare și recolatare probe de apă de la fața locului. Se va reveni.

**ABA Mureș** revine cu informații suplimentare referitoare la măsurile luate în vecinătatea Salinei Praid, pentru impermeabilizarea zonei și oprirea apei de a mai intra în subteran ca urmare a precipitațiilor abundente din zilele de 6-7.05.2025. Solutia propusa initial, respectiv partea referitoare la impermeabilizarea albiei cursului de apa Corund, de pe bratul care alimenteaza canalul de by-pass, nu s-a putut realiza, insa motopompele de mare capacitate au continuat pomparea apei pentru reducerea presiunii pe sectorul critic.

Mijloace puse la dispozitie de catre institutiile implicate in proces : 8 motopompe de mare capacitate asigurate de ISU Harghita, Mures, Neamt, Covasna, Brasov, 4 excavatoare, 1 buldozer, 4 incarcatoare frontale, 1 miniexcavator, 1 tractor, 10 autobasculante de 25 tone.

Personal implicat din partea tuturor partilor implicate: 45 angajati ai Salinei Praid, 47 angajati ABA/SGA Mures, peste 40 pompieri militari din cadrul ISU ”Oltul” Harghita.

In cursul zilei de sambata, 10 mai 2025, vor continua lucrarile incepute pentru impermeabilizarea zonei afectate in scopul stoparii infiltrațiilor din subteran.

**A.B.A. Buzău-Ialomiţa** monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizează din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) şi tasare a solului din zona orasului Slanic-Prahova, ca urmare a infiltraţiilor de apă sărată din Mina Victoria, din data de 12.06.2024.

* 1. **Pe Marea Neagră**

Nu au fost evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de: 08.05.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**ANMAP, jud. Timiş, informeaza despre o poluare a solului, din data de 08.05.2025, ora 09:00 cu aproximativ 1 litru de ţiţei şi 15 litri apă sărată au fost deversate pe sol, pe o suprafață de circa 2 m2, din zona sondei 1 Sud-Vest, apartinand operatorul EXPERT PETROLEUM.** A fost prelevată o probă de sol după ce a fost finalizată ecologizarea terenului prin îndepărtarea solului contaminat. S-a izolat în cel mai scurt timp posibil tronsonul de colectare avariat şi au început lucrările de remediere. Neetanșeitatea s-a remediat prin montarea unei şarniere în data de 05.05.2025. Au fost efectuate lucrări de ecologizare a terenului prin îndepărtarea solului contaminat. Lucrarea a fost realizată de către Expert Petroleum. Suprafața totală necesară/afectată pentru efectuarea reparațiilor a fost de circa 6 m2.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 07.05.2025 – 08.05.2025 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

Agenția Națională pentru Protecția Mediului (ANPM) precizează referitor la incidentul care a avut loc în data de 14.02.2025, ora 01:20, la Cernobîl, după ce o dronă a lovit învelișul din beton care protejează rămășițele Reactorului 4 al fostei centrale nucleare, din Ucraina, nu reprezintă un pericol pentru România. Se precizează că Rețeaua Națională de Supraveghere a Radioactivității Mediului (RNSRM), aflată în subordinea Ministerului Mediului, Apelor și Pădurilor (MMAP) și coordonată de ANPM, monitorizează permanent evoluția radioactivității mediului la nivel național, iar valorile înregistrate după acest eveniment se situează în limitele obișnuite, specifice acestei perioade.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de In data de 05.01.2025, s-a pus în functiune conducta de aductiune Buta-Baraj, fiind în probe tehnologice.

 Din data de 11.04.2025, Barajul Valea de Pesti, **jud. Hunedoara,** este alimentat cu apa din priza de apa Lazar, prin conducta de aductiune Buta - Baraj Valea de Pesti.

**A.B.A. Olt: Jud. Braşov:**

 Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).

**A.B.A. Argeş-Vedea: Judetul Arges:**

În punctul Hogea(cca 40 gospodării) și punctul Peștera (cca 80 gospodării) se furnizează apă 1 zi pe săptămână (*localitate care dispune de sisteme centralizate de alimentare cu apă este afectată de deficitul rezervei de apă*, alimentarea cu apă fiind asigurată cu dificultate, cu restricții/intermitent în anumite intervale orare).

**Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

 **Jud. Iași**:

 - Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

 \* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

 \* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

**A.B.A. Siret-Bacau:**

**Județul Botoșani** - 211 localități dintre care orașul Flămânzi (*204 localități dintre care orașul Flămânzi care nu dispun de sisteme centralizate de alimentare cu apă ci doar de surse individuale sau dispun partial de sisteme centralizate de alimentare cu apa, sunt afectate de secetă prelungită* (fântâni secate amplasate pe domeniul public al statului, fântâni din domeniul pivat).

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**Notă: ABA Argeş-Vedea**, informează că începând cu data de 10 octombrie 2024 CHE Lerești este indisponibilă pentru o perioadă lungă de timp, în vederea asigurării volumelor de apă necesare pentru operatorul regional de apă EDILUL CÂMPULUNG, fiind deschisă total golirea de by-pass pentru evacuarea unui debit de aproximativ 1,3 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare.

**DIRECȚIA COMUNICARE ȘI DIGITALIZARE**